**ELŐTERJESZTÉS**

**Szombathely Megyei Jogú Város Közgyűlésének**

**Gazdasági és Jogi Bizottsága 2023. június 12-i ülésére**

**Javaslat alapító okirat módosítással kapcsolatos döntés meghozatalára**

A Berzsenyi Dániel Könyvtár (a továbbiakban: Könyvtár) Szentkirályi fiókkönyvtárának címe 9700 Szombathely, Szent István király utca 119. számról 9700 Szombathely, Szent István király utca 104. számra változott, emiatt szükséges az Alapító Okirat módosítása.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 69/A. § értelmében a települési és vármegyei hatókörű városi könyvtárak átszervezésével és megszüntetésével kapcsolatos intézkedésekhez a miniszter véleményét előzetesen ki kell kérni. Átszervezésnek minősül minden olyan fenntartói döntés, amely az intézmény megnevezésének, fenntartójának, illetve alaptevékenységének módosulásával jár, kivéve a jogszabályváltozásból eredő kötelező módosítást. Fentiek szerint a címváltozás nem minősül átszervezésnek, az Alapító Okirat módosításához miniszteri jóváhagyás nem szükséges.

A módosító okirat, valamint a módosításokkal egybeszerkesztett alapító okirat az előterjesztés mellékletét képezik az alábbiak szerint.

1. sz. melléklet: Berzsenyi Dániel Könyvtár Módosító Okirata
2. sz. melléklet: Berzsenyi Dániel Könyvtár módosításokkal egybeszerkesztett Alapító Okirata

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2023. június „ ”**

**/: Horváth Soma :/**

**Határozati javaslat**

**…/2023. (VI.12.) GJB. számú határozat**

A Gazdasági és Jogi Bizottság a „Javaslat alapító okirat módosítással kapcsolatos döntés meghozatalára” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (4) bekezdés 7. pontjára hivatkozva a Berzsenyi Dániel Könyvtár Módosító Okiratát az előterjesztés 1. számú melléklete, a módosításokkal egybeszerkesztett Alapító Okiratát az előterjesztés 2. számú melléklete szerinti tartalommal elfogadásra javasolja a Közgyűlésnek.

**Felelős:** Bokányi Adrienn, a Gazdasági és Jogi Bizottság elnöke

Horváth Soma alpolgármester

(A végrehajtásért felelős:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő**: 2023. június 15.